
Τροποποίηση του ν. 2168/1993, εναρμόνιση της ελληνικής 
νομοθεσίας με την Οδηγία 2008/51/ΕΚ του Ευρωπαϊ¬ 
κού Κοινοβουλίου καί του Συμβουλίου της 21ης Μα'ΐου 
2008 «για την τροποποίηση της Οδηγίας 91/477/ΕΟΚ 
του Συμβουλίου σχετικά με τον έλεγχο της απόκτη¬ 
σης και της κατοχής όπλων» και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΤΡΟΠΟΠΟΙΗΣΗ ΔΙΑΤΑΞΕΩΝ 
ΤΩΝ ΝΟΜΩΝ 2168/1993 - 456/1976 

Άρθρο 1 

Τροποποίηση του άρθρου 1 του ν. 2168/1993 

1. Η περίπτωση α' της παρ. 1 του άρθρου 1 του ν. 2168/ 
1993 (ΦΕΚ 147 Α') αντικαθίσταται ως εξής: 

«α. Όπλο είναι κάθε μηχάνημα, το οποίο εκ κατασκευ¬ 
ής, μετατροπής ή τροποποίησης, με ωστική δύναμη που 
παράγεται με οποιονδήποτε τρόπο, εκτοξεύει βλήμα, 
βλαπτικές χημικές ή άλλες ουσίες, ακτίνες ή φλόγες 
ή αέρια και μπορεί να επιφέρει κάκωση ή βλάβη της 
υγείας σε πρόσωπα ή βλάβη σε πράγματα ή να προ- 
καλέσει πυρκαγιά, όπως και κάθε συσκευή, που μπορεί 
να προκαλέσει με οποιονδήποτε τρόπο τα ανωτέρω 
αποτελέσματα. Στην έννοια του όπλου περιλαμβάνεται 
οποιοδήποτε πυροβόλο όπλο και ιδίως πολεμικά τυ¬ 
φέκια, πολυβόλα, υποπολυβόλα, πιστόλια, περίστροφα, 
όπλα κρότου - αερίων, βαρέα όπλα, όπλα πυροβολικού 
και όπλα ευθυτενούς ή καμπύλης τροχιάς, καθώς επίσης 
χειροβομβίδες και νάρκες κάθε τύπου.» 

2. Η περίπτωση β' της παρ. 1 του άρθρου 1 του ν. 2168/ 
1993, όπως τροποποιήθηκε με την παρ. 1 του άρθρου 9 
του ν. 3169/2003 (ΦΕΚ 189 Α'), αντικαθίσταται ως εξής: 

«β. Κυνηγετικά όπλα είναι τα επωμιζόμενα μονόκαν- 
να, δίκαννα, επαναληπτικά, ημιαυτόματα όπλα και όπλα 
μικρού διαμετρήματος τύπου ΡίΟΒΕΒΤ, που έχουν το 
εσωτερικό της κάννης τους λείο και όχι ραβδωτό, μή¬ 


κος κάννης τουλάχιστον πενήντα (50) εκατοστών του 
μέτρου και συνολικό μήκος τουλάχιστον ενός (1) μέτρου, 
σταθερό, μη πτυσσόμενο κοντάκι, λειτουργούν με δύ¬ 
ναμη που παράγεται από την καύση πυρίτιδας, προο¬ 
ρίζονται αποκλειστικά και μόνο για την άσκηση Θήρας 
ή εξάσκηση στη σκοποβολή και κατ’ εξαίρεση μπορούν 
να χρησιμοποιούνται για τον εκφοβισμό και την απομά¬ 
κρυνση πτηνών από χώρους των αεροδρομίων, φέρουν 
συνολικά μέχρι τρία (3) φυσίγγια και δεν μπορούν να 
δεχθούν περισσότερα από τρία (3) φυσίγγια.» 

3. Η περίπτωση δ’της παρ. 1 του άρθρου 1 τουν. 2168/ 
1993 αντικαθίσταται ως εξής: 

«δ. Πυρομαχικά είναι τα κάθε είδους εφόδια βολής, 
ανεξαρτήτως εάν φέρουν βολίδα ή όχι, και ιδίως τα 
φυσίγγια πολεμικών τυφεκίων, αυτόματων όπλων, πο¬ 
λυβόλων, υποπολυβόλων, πιστολιών και περιστρόφων, 
τα βλήματα βαρέων όπλων και πυροβολικού, καθώς και 
τα συστήματα που αποτελούνται από εκρηκτικές ύλες, 
εκρηκτικούς μηχανισμούς ή συνδυασμούς αυτών, τα 
οποία μπορούν να χρησιμοποιηθούν όπως είναι ή να 
βληθούν με όπλα ευθυτενούς ή καμπύλης τροχιάς. Στην 
έννοια των πυρομαχικών περιλαμβάνονται και τα ενεργά 
επί μέρους στοιχεία αυτών (καψύλλια, καψυλλιωμένοι 
κάλυκες, ειδικού τύπου βολίδες και ιδίως εκρηκτικές, 
εμπρηστικές ή τροχιοδεικτικές, βραδύκαυστα υλικά 
κλπ.), τα αβολίδωτα φυσίγγια κρότου - αερίων, καθώς 
και τα κάθε είδους εφόδια βολής όπλων οποιουδήποτε 
τύπου, που περιέχουν βλαπτικές χημικές ή άλλες ουσίες 
ή γόμωση εκρηκτικής ύλης.» 

4. Στην παρ. 1 του άρθρου 1 του ν. 2168/1993 προστί¬ 
θενται περιπτώσεις ζ', η', θ', ι' και ια', ως εξής: 

«ζ. Φυσίγγια κυνηγετικών όπλων είναι αυτά τα οποία 
πέρα από τα απαραίτητα προωθητικά υλικά, περιέχουν 
βύσμα και χόνδρους (σκάγια) ή ψήφους (σφαιρίδια) ή 
ένα μόνο βλήμα (μονόβολο). 

η. Μέρος όπλου είναι κάθε τμήμα ή τεμάχιο ειδικά 
σχεδιασμένο και απαραίτητο για τη λειτουργία του, με¬ 
ταξύ των οποίων η κάννη, ο κορμός - βάση, το βυκίο, το 
κλείστρο ή κινητό ουραίο, η θαλάμη και ο γεμιστήρας. 

θ. Ουσιώδη συστατικά μέρη όπλου είναι ο μηχανισμός 
του κλείστρου ή κινητού ουραίου, η κάννη και η θαλάμη 
ή το βυκίο του. 

ι. Ανταλλακτικά όπλου είναι μεμονωμένα μέρη, τμήμα¬ 
τα ή τεμάχια αυτού, που προορίζονται για την αντικατά¬ 
σταση αντίστοιχων ομοίων, για οποιαδήποτε αιτία. 

ια. Εξάρτημα όπλου είναι κάθε συμπληρωματικό αυτο¬ 
τελές στοιχείο, το οποίο είναι τοποθετημένο ή προσαρ¬ 
μόζεται σε αυτό και δεν είναι απαραίτητο για τη λειτουρ¬ 
γία του.» 

5. Η περίπτωση α' της παρ. 3 του άρθρου 1 του ν. 
2168/1993 αντικαθίσταται ως εξής: 

«α. Σιγαστήρες που τοποθετούνται ή εκ κατασκευής 
φέρονται σε οποιοδήποτε όπλο.» 

6. Η περίπτωση ε'της παρ. 3 του άρθρου 1 του ν. 2168/ 
1993 αντικαθίσταται ως εξής: 

«ε. Απομιμήσεις (ΒΕΡϋΟΑ) πυροβόλων όπλων, εφό¬ 
σον μπορούν να μετατραπούν σε πραγματικά όπλα, κα¬ 
θώς και πυροβόλα όπλα που δεν λειτουργούν, λόγω ου¬ 
σιώδους βλάβης ή έλλειψης. Η απλή αφαίρεση μερών ή 
εξαρτημάτων όπλων δεν αποτελεί ουσιώδη έλλειψη και 
στην περίπτωση αυτή τα όπλα θεωρούνται ότι λειτουρ¬ 
γούν.» 

7. Στην παρ. 3 του άρθρου 1 του ν. 2168/1993 προστί¬ 
θενται περιπτώσεις στ' και ζ' ως εξής: 

«στ. Ειδικά όπλα ή συσκευές εκτόξευσης ειδικού τύ¬ 
που κροτίδων ή βολίδων κρότου - θορύβου, λάμψης ή 
συριγμού και κάθε είδους εφόδια βολής αυτών που χρη¬ 
σιμοποιούνται από φορείς διοίκησης και λειτουργίας αε¬ 
ροδρομίων για τον εκφοβισμό και την απομάκρυνση πτη¬ 
νών από χώρους αεροδρομίων. 

ζ. Περίστροφα και πιστόλια αφέσεως αγώνων, που λει¬ 
τουργούν με αβολίδωτα φυσίγγια κρότου και από την κα¬ 
τασκευή τους προορίζονται να χρησιμοποιηθούν για το 
σκοπό αυτόν.» 

8. Η παρ. 4 του άρθρου 1 του ν. 2168/1993 αντικαθί¬ 
σταται ως εξής: 

«4. Το πυροβόλο όπλο μπορεί να είναι: 
α. Αυτόματο, το οποίο μετά από κάθε βολή οπλίζεται 
μόνο του και μπορεί να βάλει με ριπές κάθε φορά που 
πιέζεται η σκανδάλη του. 

β. Ημιαυτόματο, το οποίο μετά από κάθε βολή οπλίζε¬ 
ται μόνο του αλλά, κάθε φορά που πιέζεται η σκανδάλη 
του, εκτοξεύει ένα μόνο βλήμα. 

γ. Επαναληπτικό, το οποίο μετά από κάθε βολή οπλίζε¬ 
ται με τη βοήθεια χειροκίνητου μηχανισμού. 

δ. Μονής βολής με μια κάννη - θαλάμη, το οποίο από 
την κατασκευή του δεν φέρει αποθήκη φυσιγγίων ή προ- 
σθαφαιρούμενο γεμιστήρα, πριν από κάθε βολή απαιτεί 
κατάλληλη χειροκίνητη γέμιση και όπλισή του και δεν 
μπορεί να δεχθεί καθ’ οιονδήποτε τρόπο περισσότερα α¬ 
πό ένα φυσίγγιο.» 

9. Στην παρ. 6 του άρθρου 1 του ν. 2168/1993, όπως 
προστέθηκε με την παρ. 1 του άρθρου 4 του ν. 2334/1995 
(ΦΕΚ 184 Α'), προστίθενται περιπτώσεις γ'και δ'ως ε¬ 
ξής: 

«γ. Συσκευές ειδικού τύπου και ειδικά αβολίδωτα φυ¬ 
σίγγια ενεργοποίησης αυτών, που χρησιμοποιούνται στα 
σφαγεία ή για βιομηχανικούς ή τεχνικούς σκοπούς ή σε 
οποιαδήποτε άλλη επαγγελματική δραστηριότητα και έ¬ 
χουν κατασκευασθεί για τους σκοπούς αυτούς. Γ ια τα α¬ 
νωτέρω φυσίγγια εφαρμόζονται οι εκάστοτε ισχύουσες 
διατάξεις που αφορούν την ασφαλή διακίνηση και απο¬ 
θήκευση αντικειμένων με εκρηκτική ύλη. 
δ. Εξαρτήματα όπλου.» 


Άρθρο 2 

Τροποποίηση του άρθρου 2 του ν. 2168/1993 

1. Η περίπτωση α' της παρ. 2 του άρθρου 2 του 
ν. 2168/1993 αντικαθίσταται ως εξής: 

«α. Περιστρόφων, πιστολιών, αεροβόλων και κυνηγετι¬ 
κών όπλων, καθώς και ανταλλακτικών, μερών και φυσιγ¬ 
γίων αυτών. Προκειμένου περί ανταλλακτικών κυνηγετι¬ 
κών και αεροβόλων όπλων, η ανωτέρω άδεια απαιτείται 
μόνο για την εισαγωγή των κορμών - βάσεων και των 
ουσιωδών συστατικών μερών τους.» 

2. Η περίπτωση ε' της παρ. 2 του άρθρου 2 του ν. 
2168/1993 αντικαθίσταται ως εξής: 

«ε. Όπλων σκοποβολής, μερών, ανταλλακτικών, σκο¬ 
πευτικών διοπτρών και φυσιγγίων αυτών, από εμπόρους 
και από αναγνωρισμένα αθλητικά σωματεία, που επιδιώ¬ 
κουν την προαγωγή του αθλήματος της σκοποβολής και 
μέλη αυτών.» 

3. Στην παρ. 2 του άρθρου 2 του ν. 2168/1993 προστί¬ 
θενται περιπτώσεις ιγ', ιδ' και ιε' ως εξής: 

«ιγ. Των ειδών της περίπτωσης στ της παρ. 3 του άρ¬ 
θρου 1. Η άδεια εισαγωγής των ειδών αυτών που προο¬ 
ρίζονται για αεροδρόμια των οποίων φορέας διοίκησης 
και λειτουργίας είναι η Υπηρεσία Πολιτικής Αεροπορίας 
(Υ.Π.Α.) εκδίδεται, κατόπιν αιτήματος της, στο όνομα 
του οικείου αερολιμενάρχη. Σε μη κρατικά αεροδρόμια 
στα οποία η διοίκηση και λειτουργία έχει ανατεθεί σε 
φορέα εκτός Υ.Π.Α., η άδεια εισαγωγής χορηγείται, ύ¬ 
στερα από αίτημα του φορέα αυτού και σύμφωνη γνώμη 
της Υ.Π.Α., στο φυσικό ή νομικό πρόσωπο, στο οποίο έ¬ 
χει χορηγηθεί η άδεια λειτουργίας του αεροδρομίου. Οι 
όροι και οι προϋποθέσεις εισαγωγής, μεταφοράς, αγο¬ 
ράς, ασφαλούς φύλαξης, κατοχής και χρήσης των παρα¬ 
πάνω ειδών και κάθε σχετικό θέμα καθορίζονται με κοινή 
απόφαση του Υπουργού Υποδομών, Μεταφορών και Δι¬ 
κτύων και του Υπουργού Προστασίας του Πολίτη. 

ιδ. Περιστρόφων και πιστολιών αφέσεως αγώνων και 
αβολίδωτων φυσιγγίων κρότου αυτών, από εμπόρους και 
αναγνωρισμένα αθλητικά σωματεία ή άλλα νομικά ή φυ¬ 
σικά πρόσωπα που ασχολούνται με αγωνίσματα για τη 
διεξαγωγή των οποίων απαιτείται η χρήση τέτοιων ό¬ 
πλων. 

ιε. Καλύκων, βλημάτων και καψυλλίων φυσιγγίων πυ¬ 
ροβόλων και κυνηγετικών όπλων από εμπόρους, καθώς 
και από φυσικά ή νομικά πρόσωπα που κατέχουν τις προ- 
βλεπόμενες από το άρθρο 5 άδειες.» 

4. Στην παρ. 8 του άρθρου 2 του ν. 2168/1993 προστί¬ 
θενται περιπτώσεις γ' και δ' ως εξής: 

«γ. Εξαρτημάτων τα οποία δεν μπορούν καθ’ οιονδή- 
ποτε τρόπο να επιδράσουν στη λειτουργία ή τροποποίη¬ 
ση πυροβόλων όπλων και ιδίως βίδες, ακίδες, άγκιστρα, 
αορτήρες, πλακίδια λαβών και πέλματα κοντακίων. 

δ. Βυσμάτων, χόνδρων (σκαγιών) ή ψήφων (σφαιρι¬ 
δίων) που προορίζονται για γόμωση φυσιγγίων κυνηγετι¬ 
κών όπλων.» 

5. Στο άρθρο 2 του ν. 2168/1993 προστίθεται παράγρα¬ 
φος 10Α ως εξής: 

«10Α. Σε κάθε περίπτωση εισαγωγής πυρομαχικών η 
άδεια χορηγείται εφόσον σε κάθε στοιχειώδη μονάδα 
συσκευασίας τους, προκύπτει το όνομα του κατασκευα¬ 
στή, ο αναγνωριστικός αριθμός παρτίδας (1_ΟΤ), το δια¬ 
μέτρημα και ο τύπος του πυρομαχικού.» 

6. Η παρ. 11 του άρθρου 2 του ν. 2168/1993 αντικαθί¬ 
σταται ως εξής: 

«11. α. Όποιος εισάγει παράνομα στην Ελλάδα όπλα ή 
άλλα είδη που αναφέρονται στις παραγράφους 2 περι¬ 
πτώσεις α', β', δ', ε', η', ι', ιβ', ιγ' και ιδ' και 4 τιμω¬ 
ρείται με φυλάκιση τουλάχιστον ενός (1) έτους και χρη¬ 
ματική ποινή τριών χιλιάδων (3.000) έως τριάντα χιλιά¬ 
δων (30.000) ευρώ. 

β. Όποιος εισάγει παράνομα στην Ελλάδα όπλα ή άλ¬ 
λα είδη που αναφέρονται στις παραγράφους 2 περιπτώ¬ 
σεις γ', στ', ζ', θ’, ια'και ιε', 3 και ΙΟΑτου παρόντος 
άρθρου, στην παράγραφο 2 περιπτώσεις γ' και δ' και 
στην παράγραφο 3 περίπτωση α' του άρθρου 1, τιμωρεί¬ 
ται με φυλάκιση μέχρι δύο (2) ετών και χρηματική ποινή 
τουλάχιστον τριακοσίων (300) ευρώ.» 

Άρθρο 3 

Τροποποίηση του άρθρου 3 του ν. 2168/1993 

Η παρ. 4 του άρθρου 3 του ν. 2168/1993 αντικαθίστα¬ 
ται ως εξής: 

«4. Η εξαγωγή ή επανεξαγωγή κυνηγετικών και αερο¬ 
βόλων όπλων και των φυσιγγίων αυτών, καθώς και των 
κορμών - βάσεων και των ουσιωδών συστατικών μερών 
τους επιτρέπεται με άδεια του Υπουργού Οικονομίας, Α¬ 
νταγωνιστικότητας και Ναυτιλίας, που χορηγείται με 
σύμφωνη γνώμη του Υπουργού Προστασίας του Πολί¬ 
τη.» 

Άρθρο 4 

Τροποποίηση του άρθρου 6 του ν. 2168/1993 

1. Οι περιπτώσεις α', β' και δ' της παρ. 3 του άρθρου 6 
του ν. 2168/1993 αντικαθίστανται ως εξής: 

«α. Περιστρόφων, πιστολιών, μερών, ανταλλακτικών 
και πυρομαχικών αυτών.» 

«β. Οπλων σκοποβολής, σκοπευτικών διοπτρών, με¬ 
ρών, ανταλλακτικών και πυρομαχικών αυτών.» 

«δ. Αεροβόλων όπλων και μερών αυτών.» 

2. Στην παρ. 3 του άρθρου 6 του ν. 2168/1993 προστί¬ 
θενται περιπτώσεις ιβ' και ιγ'ως εξής: 

«ιβ. Των ειδών που διαλαμβάνονται στην περίπτωση 
στ' της παρ. 3 του άρθρου 1. 

ιγ. Περιστρόφων και πιστολιών αφέσεως αγώνων και 
αβολίδωτων φυσιγγίων κρότου αυτών, υπό την προϋπό¬ 
θεση ότι διατίθενται μόνο σε αναγνωρισμένα αθλητικά 
σωματεία ή άλλα νομικά ή φυσικά πρόσωπα για τη διεξα¬ 
γωγή αγωνισμάτων για τα οποία απαιτείται η χρήση τέ¬ 
τοιων όπλων.» 

3. Οι περιπτώσεις α' και β' της παρ. 5 του άρθρου 6 του 
ν. 2168/1993, όπως αντικαταστάθηκαν από τις παραγρά¬ 
φους 5 και 6 αντιστοίχως του άρθρου 9 του ν. 3169/2003, 
αντικαθίστανται ως εξής: 

«α. Όπλων σκοποβολής, περιστρόφων, πιστολιών, αυ¬ 
τομάτων όπλων, περιστρόφων και πιστολιών αφέσεως α¬ 
γώνων και φυσιγγίων κρότου αυτών, όπλων που χρησι¬ 
μοποιούνται για την αποκόλληση συγκολλούμενου υλι¬ 
κού, μερών, ανταλλακτικών και πυρομαχικών αυτών, κυ¬ 
νηγετικών όπλων και ουσιωδών συστατικών μερών των 
όπλων αυτών, σκοπευτικών διοπτρών, καθώς και εκρη¬ 
κτικών μηχανισμών και εκρηκτικών υλών, μόνο σε άτομα 
που κατέχουν άδεια της αρμόδιας αστυνομικής αρχής 
για την αγορά των ειδών αυτών. 

β. Αεροβόλων όπλων και μερών αυτών μόνο σε άτομα 
που συμπλήρωσαν το 18ο έτος της ηλικίας τους.» 


4. Η περίπτωση α' της παρ. 8 του άρθρου 6 του 
ν. 2168/1993 αντικαθίσταται ως εξής: 

«α. Των παραγράφων 1, 2, 3 περιπτώσεις α', β', γ', 
ε', στ', ζ', ιβ', ιγ’και 5 περίπτωση α' με φυλάκιση του¬ 
λάχιστον έξι (6) μηνών και χρηματική ποινή τριών χιλιά¬ 
δων (3.000) έως τριάντα χιλιάδων (30.000) ευρώ.» 

Άρθρο 5 

Τροποποίηση του άρθρου 7 του ν. 2168/1993 

1. Από τις περιπτώσεις α και ε' της παρ. 2 του άρθρου 
7 του ν. 2168/1993 απαλείφονται οι εντός παρενθέσεων 
λέξεις: «μηχανισμού κλείστρου, θαλάμης, κάννης», 

2. Στην παρ. 2 του άρθρου 7 του ν. 2168/1993 προστί¬ 
θενται περιπτώσεις ι' και ια' ως εξής: 

«ι. Των ειδικών όπλων και λοιπών αντικειμένων που α- 
ναφέρονται στην περίπτωση στ' της παρ. 3 του άρθρου 
1, αποκλειστικά και μόνο για τον εκεί οριζόμενο σκοπό. 

ια. Περιστρόφων και πιστολιών αφέσεως αγώνων και 
αβολίδωτων φυσιγγίων κρότου αυτών, από αναγνωρι¬ 
σμένα αθλητικά σωματεία ή άλλα νομικά ή φυσικά πρό¬ 
σωπα για τη διεξαγωγή αγωνισμάτων για τα οποία απαι¬ 
τείται η χρήση τέτοιων όπλων.» 

3. Το τελευταίο εδάφιο της περίπτωσης α της παρ. 8 
του άρθρου 7 του ν. 2168/1993 αντικαθίσταται ως εξής: 

«Με την ίδια ποινή τιμωρείται όποιος μετατρέπει ή πα- 
ραλλάσσει όπλο από τα αναφερόμενα στο άρθρο 1 παρ. 
1 περιπτώσεις α', β', γ' και παρ, 3 περιπτώσεις στ'και 
ζ' ή απαλείφει ή παραποιεί τον αριθμό του ή οποιοδήπο- 
τε άλλο στοιχείο της σήμανσής του.» 

Άρθρο 6 

Τροποποίηση του άρθρου 12 του ν. 2168/1993 

1. Στην παρ. 1 του άρθρου 12 του ν. 2168/1993 προστί¬ 
θεται περίπτωση γ ', ως εξής: 

«γ. Απαγορεύεται η άσκοπη χρήση των ειδών που ανα- 
φέρονται στην περίπτωση στ'της παρ. 3 του άρθρου 1, 
καθώς και η χρησιμοποίησή τους για σκοπούς διάφορους 
εκείνων που προορίζονται.» 

2. Η περίπτωση α'της παρ. 2 του άρθρου 12 του 
ν. 2168/1993 αντικαθίσταται ως εξής: 

«α. Οι παραβάτες των περιπτώσεων α' και γ' της παρ. 
1 με φυλάκιση τουλάχιστον τριών (3) μηνών.» 

Άρθρο 7 

Τροποποίηση του άρθρου 17 του ν. 2168/1993 

Η περίπτωση γ' της παρ. 1 του άρθρου 17 του 
ν. 2168/1993 αντικαθίσταται ως εξής: 

«γ. Πυρομαχικών για πιστόλια και περίστροφα με δια- 
σπώμενα ή διαστελλόμενα βλήματα καθώς και των βλη¬ 
μάτων αυτών.» 

Άρθρο 8 

Τροποποίηση του ν. 456/1976 

1. Το τελευταίο εδάφιο της παρ. 1 του άρθρου 5 του 
ν. 456/1976 (ΦΕΚ 277 Α') αντικαθίσταται ως εξής : 

«Η κατοχή και χρησιμοποίηση φωτοβολίδων γενικώς 
απαγορεύεται. Κατ' εξαίρεση επιτρέπεται μόνο για τις 
ανάγκες των Ενόπλων Δυνάμεων, της πολιτικής αεροπο¬ 
ρίας και των θαλασσίων πλωτών μέσων.» 

2. Το πρώτο εδάφιο της περίπτωσης γ 'της παρ. 2 του 
άρθρου 5Α του ν. 456/1976, όπως προστέθηκε με το άρ¬ 
θρο 30 του ν. 2168/1993, αντικαθίσταται ως εξής: 

«γ. Η πώληση των συσκευών αυτών επιτρέπεται στις 
Ένοπλες Δυνάμεις, στην Ελληνική Αστυνομία, στο Λιμε¬ 
νικό Σώμα, στις Τελωνειακός Υπηρεσίες, στην Υπηρεσία 
Πολιτικής Αεροπορίας (Υ.Π.Α.) ή σε φορείς εκτός Υ.Π.Α., 
διοίκησης και λειτουργίας μη κρατικών αεροδρομίων, κα¬ 
θώς και σε πρόσωπα που κατέχουν άδεια αγοράς της αρ¬ 
μόδιας αστυνομικής αρχής.» 

ΚΕΦΑΛΑΙΟ Β' 

ΕΝΑΡΜΟΝΙΣΗ ΤΗΣ ΕΛΛΗΝΙΚΗΣ ΝΟΜΟΘΕΣΙΑΣ ΜΕ 
ΤΗΝ ΟΔΗΓΙΑ 2008/51/ΕΚ ΤΟΥ ΕΥΡΩΠΑΪΚΟΥ 

ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ«ΓΙΑ ΤΗΝ 
ΤΡΟΠΟΠΟΙΗΣΗ ΤΗΣ ΟΔΗΓΙΑΣ 91/477/ΕΟΚ ΤΟΥ 
ΣΥΜΒΟΥΛΙΟΥ ΣΧΕΤΙΚΑ ΜΕ ΤΟΝ ΕΛΕΓΧΟ ΤΗΣ 
ΑΠΟΚΤΗΣΗΣ ΚΑΙ ΤΗΣ ΚΑΤΟΧΗΣ ΟΠΛΩΝ» 

Άρθρο 9 
Έννοια όρων 

(άρθρο 1 παρ. 1 της Οδηγίας 2008/51/ΕΚ) 

1. Η εισαγωγική πρόταση της παρ. 1 του άρθρου 23 
του ν. 2168/1993 αντικαθίσταται ως εξής: 

«Για την εφαρμογή των διατάξεων της Οδηγίας 
91/477/ΕΟΚ του Συμβουλίου, όπως τροποποιήθηκε με 
την Οδηγία 2008/51/ΕΚ του Ευρωπαϊκού Κοινοβουλίου 
και του Συμβουλίου.» 

2. Οι περιπτώσεις α', β'και δ'της παρ. 1 του άρθρου 
23 του ν. 2168/1993 αντικαθίστανται ως εξής: 

«α. Όπλα νοούνται τα πυροβόλα όπλα, καθώς και τα ό¬ 
πλα που αναφέρονται στις περιπτώσεις α', β', δ' και στ' 
της παρ, 1, στην περίπτωση δ'της παρ. 3 και στις παρα¬ 
γράφους 4 και 5 του άρθρου 1. 

β. Πυροβόλο όπλο νοείται οποιοδήποτε φορητό όπλο 
με κάννη που εκτοξεύει, είναι κατασκευασμένο να εκτο¬ 
ξεύει ή μπορεί να μετατραπεί ώστε να εκτοξεύει σφαίρα, 
βολίδα ή βλήμα μέσω της ενέργειας εκρηκτικής ύλης. Ε¬ 
ξαιρούνται όσα: 

αα) Έχουν καταστεί οριστικά ακατάλληλα προς χρήση 
μέσω απενεργοποίησης, η οποία εξασφαλίζει ότι όλα τα 
ουσιώδη μέρη του πυροβόλου όπλου κατέστησαν οριστι¬ 
κά ακατάλληλα προς χρήση και μη δυνάμενα να αφαιρε- 
θούν, να αντικατασταθούν ή να τροποποιηθούν κατά 
τρόπο που να καθιστά δυνατή οποιαδήποτε ενδεχόμενη 
επανενεργοποίηση. Για την απενεργοποίηση εφαρμόζο¬ 
νται όσα ορίζονται στην απόφαση που εκδίδεται κατ' ε¬ 
ξουσιοδότηση της περίπτωσης ζ'της παρ. 2 του άρθρου 
2 . 

ββ) Εχουν σχεδιαστεί για να δίνουν σήμα συναγερ¬ 
μού, για σηματοδοσία, για διάσωση, για σφαγεία, για α¬ 
λιεία με καμάκι ή προορίζονται για βιομηχανικούς ή τε¬ 
χνικούς σκοπούς υπό τον όρο ότι μπορούν να χρησιμο¬ 
ποιηθούν μόνο γι’ αυτή τη συγκεκριμένη χρήση. 

γγ) Τα πυροβόλα όπλα της περίπτωσης α'της παρ. 6 
του άρθρου 1, καθώς και οι σύγχρονες απομιμήσεις αυ¬ 
τών.» 

«δ. Ένα αντικείμενο μπορεί να μετατραπεί ώστε να ε¬ 
κτοξεύει σφαίρες, βολίδες ή βλήματα μέσω της ενέργει¬ 
ας εκρηκτικής ύλης αν έχει τη μορφή πυροβόλου όπλου 
ή αν λόγω της κατασκευής του ή του υλικού από το ο¬ 
ποίο είναι κατασκευασμένο, μπορεί να υποστεί τη μετα¬ 
τροπή αυτή.» 

3. Στην παρ. 1 του άρθρου 23 του ν. 2168/1993 προστί¬ 
θενται περιπτώσεις ε' έως και ιβ' ως εξής: 

«ε. Μέρος νοείται οποιοδήποτε στοιχείο ή ανταλλακτι¬ 
κό που είναι ειδικά σχεδιασμένο για πυροβόλα όπλα και 
είναι απαραίτητο για τη λειτουργία τους, μεταξύ των ο¬ 


ποίων κάννη, σκελετός ή δοχείο, ολκός ή κύλινδρος, πε¬ 
ρόνη ή κλείστρο, καθώς και οποιαδήποτε διάταξη είναι 
σχεδιασμένη ή προσαρμοσμένη, ώστε να μειώνει το θό¬ 
ρυβο που προκαλείται από τον πυροβολισμό με πυροβό¬ 
λο όπλο. 

στ. Ουσιώδη συστατικά μέρη πυροβόλου όπλου νοού¬ 
νται όσα αναφέρονται στην περίπτωση θ' της παρ. 1 του 
άρθρου 1. 

ζ. Πυρομαχικά νοούνται τα πλήρη φυσίγγια ή τα συ¬ 
στατικά μέρη τους, συμπεριλαμβανομένων του κάλυκα, 
του εμπυρεύματος, της προωθητικής πυρίτιδας και των 
βολίδων ή βλημάτων που χρησιμοποιούνται σε ένα πυ¬ 
ροβόλο όπλο. 

η. Ιχνηλάτηση νοείται η συστηματική ανίχνευση των 
πυροβόλων όπλων, των μερών και πυρομαχικών τους α¬ 
πό τον κατασκευαστή έως τον αγοραστή, προκειμένου 
οι αρμόδιες αρχές να επικουρούνται στη διερεύνηση, 
παρακολούθηση και ανάλυση της παράνομης κατασκευ¬ 
ής, εισαγωγής, εξαγωγής, μεταφοράς, εμπορίας, κατο¬ 
χής και χρήσης των όπλων. 

θ. Οπλοπώλης νοείται κάθε φυσικό ή νομικό πρόσωπο 
του οποίου η εμπορική ή επιχειρηματική δραστηριότητα 
συνίσταται εξ ολοκλήρου ή εν μέρει στην κατασκευή, ε¬ 
μπορία, ανταλλαγή, μίσθωση, επισκευή ή μετατροπή πυ¬ 
ροβόλων όπλων, μερών τους ή πυρομαχικών και έχει ε¬ 
φοδιαστεί με την αντίστοιχη άδεια. 

ι. Παράνομη κατασκευή νοείται η κατασκευή ή η συ¬ 
ναρμολόγηση πυροβόλων όπλων, μερών τους ή πυρομα¬ 
χικών: 

αα. από ουσιώδη συστατικά μέρη τέτοιων πυροβόλων 
όπλων, που αποτέλεσαν αντικείμενο παράνομης διακίνη¬ 
σης ή 

ββ. χωρίς άδεια κατασκευής ή 

γγ. χωρίς σήμανση του πυροβόλου όπλου κατά την 
κατασκευή του σύμφωνα με το άρθρο 5. 

ια. Παράνομη διακίνηση νοείται η αγορά, η πώληση, η 
παράδοση, η μεταφορά ή η μετακίνηση ή πυροβόλων ό¬ 
πλων, μερών τους ή πυρομαχικών, κατά παρέκκλιση των 
διατάξεων των άρθρων 2, 3, 4, 5, 6 και 26. 

ιβ. Ευρωπαϊκό δελτίο πυροβόλου όπλου είναι έγ¬ 
γραφο, το οποίο χορηγείται κατόπιν αιτήσεως σε πρό¬ 
σωπο που καθίσταται νόμιμος κάτοχος και χρήστης πυ¬ 
ροβόλου όπλου, σύμφωνα με τις διατάξεις του παρόντος 
νόμου. Το πρόσωπο που χρησιμοποιεί το πυροβόλο όπλο 
υποχρεούται να έχει πάντοτε στην κατοχή του το δελτίο 
αυτό.» 

Άρθρο 10 

Σήμανση, ιχνηλάτηση, μεταφορά πυροβόλων όπλων 
(άρθρο 1 παρ. 2 και 7 της Οδηγίας 2008/51/ΕΚ) 

1. Μετά την παρ. 3 του άρθρου 5 του ν. 2168/1993 προ¬ 
στίθενται παράγραφοι 3Α και 3Β ως εξής: 

«3Α. Η κατασκευή ή η συναρμολόγηση πυροβόλων ό¬ 
πλων ή μερών τους επιτρέπεται εφόσον φέρουν ενιαία 
σήμανση στην οποία περιλαμβάνεται το όνομα του κατα¬ 
σκευαστή, η χώρα ή ο τόπος κατασκευής, ο αριθμός σει¬ 
ράς και το έτος κατασκευής (εάν δεν αποτελεί μέρος 
του αριθμού σειράς). Αυτό δεν αποκλείει την προσθήκη 
του εμπορικού σήματος του κατασκευαστή. Η σήμανση 
πρέπει να εμφανίζεται σε ουσιώδες τμήμα του πυροβό¬ 
λου όπλου, ώστε η καταστροφή της να καθιστά το όπλο 
άχρηστο. 

3Β. Όσοι προβαίνουν σε κατασκευή, ή γόμωση ή ανα¬ 
γόμωση πυρομαχικών τοποθετούν σήμανση σε κάθε 
στοιχειώδη μονάδα συσκευασίας τους, κατά τρόπο ώστε 

να προκύπτει το όνομα του κατασκευαστή, ο αναγνωρι¬ 
στικός αριθμός παρτίδας (Ι_ΟΤ), το διαμέτρημα και ο τύ¬ 
πος του πυρομαχικού.» 

2. Η περίπτωση α' της παρ. 7 του άρθρου 5 του 
ν, 2168/1993 αντικαθίσταται ως εξής: 

«α. Οι παραβάτες των διατάξεων των παραγράφων 1, 
3Α, 3Β και 4 τιμωρούνται με φυλάκιση τουλάχιστον ενός 
(1) έτους και χρηματική ποινή τριών χιλιάδων (3.000) έ¬ 
ως τριάντα χιλιάδων (30.000) ευρώ.» 

3. Στο άρθρο 17 του ν.2168/1993 προστίθεται παρ. ΙΑ 
ως εξής: 

«1 Α. Απαγορεύεται η εισαγωγή, μεταφορά, εξαγωγή, 
εμπορία, διάθεση με σποιονδήποτε τρόπο και κατοχή πυ¬ 
ροβόλου όπλου ή μέρους του που δεν φέρει τη σήμανση 
της παρ. 3Α του άρθρου 5 ή οποιαδήποτε ενιαία και εύ¬ 
χρηστη σήμανση με αριθμητικό ή αλφαριθμητικό κωδικό 
που παρέχει τη δυνατότητα ευχερούς αναγνώρισης της 
χώρας κατασκευής. Ομοίως απαγορεύεται η εξαγωγή, η 
μεταφορά σε άλλο κράτος - μέλος της Ε.Ε., η εμπορία, η 
διάθεση με οποιονδήποτε τρόπο και η κατοχή πυροβό¬ 
λου όπλου ή μέρους του που δεν έχει καταχωρισθεί στο 
αρχείο του άρθρου 28. Οι απαγορεύσεις της παρούσας 
παραγράφου δεν ισχύουν για τα πυροβόλα όπλα ή τα μέ¬ 
ρη τους που έχουν απενεργοποιηθεί.» 

4. Στην παρ. 3 του άρθρου 26 του ν. 2168/1993 προστί¬ 
θεται εδάφιο ως εξής: 

«Οι αρμόδιες αστυνομικές αρχές ενεργούν ελέγχους 
οι οποίοι εφόσον κρίνεται σκόπιμο μπορεί να είναι επιτό¬ 
πιοι, ώστε να εξακριβώνεται κατά πόσον υπάρχει αντι¬ 
στοιχία μεταξύ των πληροφοριών που γνωστοποιεί ο ο¬ 
πλοπώλης και των πραγματικών δεδομένων της μεταφο¬ 
ράς. Οι πληροφορίες διαβιβάζονται από τον οπλοπώλη 
τουλάχιστον τρεις ημέρες πριν τη μεταφορά.» 

5. Η παρ. 3 του άρθρου 28 του ν. 2168/1993 αντικαθί¬ 
σταται ως εξής: 

«3. Η Διεύθυνση Κρατικής Ασφάλειας του Αρχηγείου 
Ελληνικής Αστυνομίας αποτελεί την Υπηρεσία συλλο¬ 
γής και ανταλλαγής πληροφοριών για την εφαρμογή του 
παρόντος νόμου. Στην ως άνω Υπηρεσία τηρείται μηχα¬ 
νογραφημένο αρχείο, στο οποίο καταγράφονται και δια¬ 
τηρούνται για χρονικό διάστημα τουλάχιστον είκοσι (20) 
ετών ο τύπος, η μάρκα, το μοντέλο, ίο διαμέτρημα, ο α¬ 
ριθμός σειράς κάθε πυροβόλου όπλου που εμπίπτει στο 
πεδίο εφαρμογής του παρόντος νόμου, καθώς και το ο¬ 
νοματεπώνυμο και η διεύθυνση του προμηθευτή και του 
αγοραστή ή του κατόχου του όπλου. Στο αρχείο αυτό έ¬ 
χει πρόσβαση κάθε αρμόδια κατά το νόμο αρχή. Κάθε α¬ 
στυνομική, στρατιωτική, τελωνειακή, λιμενική, δασική ή 
άλλη αρμόδια δημόσια αρχή που κατάσχει πυροβόλα ό¬ 
πλα κατ' εφαρμογή του άρθρου 16, υποχρεούται να ενη¬ 
μερώνει την Υπηρεσία του παρόντος άρθρου, η οποία 
καταχωρεί τα δεδομένα στο παραπάνω αρχείο.» 

6. Στο τέλος της παραγράφου 1 του άρθρου 15 του 
ν. 2168/1993 προστίθεται εδάφιο ως εξής: 

«Με την ίδια ποινή τιμωρείται και όποιος οπλοφορεί 
παράνομα με πολεμικό τυφέκιο ή πολυβόλο ή υποπολυ- 
βόλο ή χειροβομβίδα ή βαρύ όπλο ή όπλο πυροβολικού ή 
μεταφέρει αυτά οπουδήποτε.» 

7. Στο άρθρο 8 του ν. 2168/1993, όπως τροποποιήθηκε 
με το ν. 2334/1995 (ΦΕΚ 184 Α'), προστίθεται παράγρα¬ 
φος 6 ως εξής: 

«6. Ο κάτοχος κυνηγετικού όπλου που δεν έχει εφο¬ 
διαστεί με την προβλεπόμενη από τις διατάξεις του 
ν 2168/1993 άδεια κατοχής, δεν υπέχει ποινική ευθύνη 
αν με δική του θέληση και πριν εξετασθεί με οποιονδή- 
ποτε τρόπο για παράνομη κατοχή κυνηγετικού όπλου α¬ 


πό την αρχή, υποβάλει στις αρμόδιες αστυνομικές αρχές 
τα απαιτούμενα δικαιολογητικά για τη χορήγηση άδειας 
κατοχής. Στην περίπτωση αυτή, ο κάτοχος, υποχρεούται 
να καταβάλει, για την έκδοση άδειας κατοχής κυνηγετι¬ 
κού όπλου, το 20πλάσιο των τελών που προβλέπονται, 
κάθε φορά.» 


ΚΕΦΑΛΑΙΟ Γ 
ΑΛΛΕΣ ΔΙΑΤΑΞΕΙΣ 

Άρθρο 11 

Κωδικοποίηση νομοθεσίας 

Με προεδρικό διάταγμα, που εκδίδεται με πρόταση 
του Υπουργού Προστασίας του Πολίτη, μπορεί να κωδι- 
κοποιείται σε ενιαίο κείμενο η νομοθεσία για την από¬ 
κτηση και κατοχή όπλων, καθώς και κάθε άλλο σχετικό 
θέμα. Για την πληρότητα της κωδικοποίησης μπορεί να 
μεταβάλλεται η σειρά, η αρίθμηση και η διατύπωση άρ¬ 
θρων και παραγράφων, καθώς επίσης να καταργούνται, 
εν όλω ή εν μέρει, διατάξεις που είναι περιττές ή να προ¬ 
στίθενται νέες, αναγκαίες για την ενότητα της κωδικο¬ 
ποίησης. 

Άρθρο 12 

Μεταβατικές διατάξεις 

1. Μέσα σε ένα έτος από τη δημοσίευση του παρό¬ 
ντος, οι κάτοχοι περιστρόφων και πιστολιών αφέσεως α¬ 
γώνων που δεν είναι εφοδιασμένοι με δελτίο κατοχής, υ- 
ποχρεούνται να υποβάλουν στις αρμόδιες αστυνομικές 
αρχές τα δικαιολογητικά που προβλέπονται για τη χορή¬ 
γηση άδειας κατοχής από τα άρθρα 1 και 2 της υπ’ αριθ. 
3009/2/23-α' από31.8.1994 (ΦΕΚ 696 Β') απόφασης του 
Υπουργού Δημόσιας Τάξης. 

2. Οι κάτοχοι διαστελλόμενων βλημάτων υποχρεού- 
νται, μέσα σε προθεσμία τεσσάρων (4) μηνών από την έ¬ 
ναρξη ισχύος του παρόντος νόμου, είτε να τα πωλήσουν 
ή να τα διαθέσουν κατόπιν άδειας των αστυνομικών αρ¬ 
χών σε πρόσωπα που κατέχουν άδεια εμπορίας φυσιγ¬ 
γίων πυροβόλων όπλων είτε να τα παραδώσουν στην α¬ 
στυνομική αρχή. 

3. Οι κάτοχοι αδειών εμπορίας φυσιγγίων πυροβόλων 
όπλων που έχουν στις αποθήκες τους διαστελλόμενα 
βλήματα, καθώς και βλήματα που τους παραδίδονται 
σύμφωνα με την προηγούμενη παράγραφο υποχρεού- 
νται μέσα σε προθεσμία δύο (2) ετών από την έναρξη ι¬ 
σχύος του παρόντος νόμου, είτε να τα εξάγουν σε χώρα 
εκτός Ε.Ε. είτε να τα παραδώσουν στην αστυνομική αρ¬ 
χή· 

4. Τα διαστελλόμενα βλήματα που παραδίδονται στην 
αστυνομική αρχή, σύμφωνα με τις παραγράφους 2 και 3 
κατάσχονται και περιέρχονται αυτοδικαίως στο Δημόσιο, 
και εγγράφονται με απόφαση του Υπουργού Προστα¬ 
σίας του Πολίτη στα υλικά της Ελληνικής Αστυνομίας 
προκειμένου να χρησιμοποιηθούν από τις αρμόδιες Υπη¬ 
ρεσίες της για τη διενέργεια βαλλιστικών εξετάσεων ή 
για την εκπαίδευση του προσωπικού τους στη χρήση των 
όπλων. 

Άρθρο 13 

Καταργούμενες διατάξεις 

Η περίπτωση β' της παρ. 5 του άρθρου 1 του 
ν. 2168/1993 καταργείται. 

Άρθρο 14 
Έναρξη ισχύος 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 1 Απριλίου 2011 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Δ. ΡΕΠΠΑΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

X. ΚΑΣΤΑΝΙΔΗΣ 


ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

Μ. ΧΡΥΣΟΧΟΪΔΗΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Κ. ΣΚΑΝΔΑΛΙΔΗΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

X. ΠΑΠΟΥΤΣΗΣ 


ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Π. ΓΕΡΟΥΛΑΝΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 1 Απριλίου 2011 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - ε-ιπαΜ: ννβάπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 









































































